armvectores/hy_wikipedia_2023 huggingface dataset:
Սեմյոնովի պատմա-գեղարվեստական թանգարան

Սեմյոնովի պատմա-գեղարվեստական թանգարան (ռուս.՝ Семёновский историко-художественный музей), թանգարան Նիժնի Նովգորոդի մարզի Սեմյոնով քաղաքում։


== Պատմություն ==
Սեմյոնովի պատմա-գեղարվեստական գավառագիտական ​​թանգարանը հիմնադրվել է 1934 թվականին, նկարիչ Գեորգի Պետրովիչ Մատվեևի կողմից։ Թանգարանի ցուցասրահները ի սկզբանե գտնվում էին Մատվեև փողոցի վրա գտնվող հին երկհարկանի շենքում։ 1991 թվականին թանգարանը տեղափոխվել է կարմիր աղյուսից երկհարկանի առանձնատուն Վանեև փողոցի վրա, որը կառուցվել է 19-րդ դարի վերջում և նախկինում պատկանել է հնադավան վաճառական Պետրոս Պետրովիչ Շարիգինը։
Սեմյոնով քաղաքը վաղուց եղել է փայտի գեղարվեստական ​​մշակման կենտրոն։ 18-րդ դարից սկսած կենտրոնացել են խաղալիքների, խառատի և գդալաշինության արհեստների վրա։ Թանգարանի ցուցադրություններում ներկայացված են տեղացիների ձեռքբերումները, քաղաքի և նրա բնակիչների պատմությունը։


== Ցուցադրություն ==
Առևտրային սենյակը գտնվում է թանգարանի առաջին հարկում։ Այնտեղ ներկայացված է քաղաքացու նախահեղափոխական առևտրային կյանքը։
Սենյակը կահավորված է քաղաքի նախահեղափոխական շրջանի առարկաներով։
Երկրորդ հարկի ցուցասրահը պատմում է Սեմյոնով քաղաքի և նրա ժողովրդի մասին քաղաքի հիմնադրման օրվանից մինչև այսօր։ Ցուցադրությունում ներկայացված են Սեմյոնով ավանի պատմության նյութերը` սկսած բնակեցումից, միջնադարից, հնադավանների կյանքից։
Սեմյոնովի փայտափորագրողների արտադրանքը (Դ. Ն. Մազինա, Ի. Տ. Աբրամով, Լ. Պ. Լևին), սկսած այս արհեստի ծննդից։ 20-րդ դարի ցուցադրությունում ներկայացված են  հուշանվերներ, փայտյա կենցաղային իրեր, փայտից պատրաստված խաղալիքներ, պապյե-մաշե, ֆեոդոսևյան կոպիտ խաղալիքներ, հյուսնի և խառատի խաղալիքների նմուշներ։
Սեմյոնովցի բանաստեղծ Բորիս Պետրովիչ Կորնիլովին առնչվող ցուցադրություն։ 1937 թվականին բանաստեղծը ձերբակալվել է կեղծ տեղեկության հիման վրա և գնդակահարվել։
Խորհրդային և հետագա ժամանակաշրջանի պատմության սրահը լի է դպրոցական առարկաների մակետներով՝ գլոբուս, աշակերտական սեղան, գրատախտակ, խորհրդային ժամանակաշրջանի դպրոցական համազգեստ և կարմիր փողկապ։


== Ծանոթագրություններ ==


== Արտաքին հղումներ ==
Об историко-художественном музее(չաշխատող հղում)
(429) Լոտիս

(429) Լոտիս (անգլ.՝ Lotis), աստերոիդ աստերոիդների հիմնական գոտում։ Հայտնաբերվել է 1897 թվականի նոյեմբերի 23-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,606505 ա. մ., առավելագույնը մոտենում է 2,2839 ա. մ. հեռավորության վրա և հեռանում 2,9291 ա. մ., իսկ Երկրի ուղեծրին Լոտիս աստերոիդը նվազագույնը մոտենում է 1,2896 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1537,04 երկրային օրվա ընթացքում, իր ուղեծրով շարժվելով միջինում 0,234216 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,54° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(429) Լոտիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (3638)

Ժողովածու (3638), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3638 թվի տակ։ Ձեռագիրը գրվել է 19-րդ դարում։ Գրված է թղթի վրա, որը ունի  16x10.5 չափս։ Ձեռագիրը կազմված է 193 թերթից։ Գրված է միասյուն, նոտրգրով։ Հիշատակարաններ հետագայի՝ 1բ, 157բ (1822 թ․):


== Բովանդակություն ==
Պորփիւրի Ներածութիւն Ստորոգութեանցն Արիստոտէլի։
Բարթողիմէոսի Հաւաքումն ի Դիալեքթիկէն, որ է տրամաբանութիւն։
Հարցումն և պատասխանի սակս լօճիգայի։
Յովհ․ Դամասկացւոյ Յաղագս գոյի, Էութեան և պատահման։
Պաղտասարի Դպրի Յաղագս տրամաբանութեան։
Մեկնութիւն խրթնաբանութեանցն Պաղտասարի Դպրի։


== Ծանոթագրություններ ==
Պոցոլեոնե

Պոցոլեոնե  (իտալերեն՝ Pozzoleone), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 2594 մարդ (2008), բնակչության խտություն՝ 236 մարդ/կմ²։ Զբաղեցնում է 11 կմ² մակերես։ Փոստային ինդեքս 36050։ Հեռախոսային կոդ՝ 0444։


== Ծանոթագրություններ ==
Խավարակ

Խավարակը Հայկական տոմարի համաձայն, գիշերվա 12 ժամերից առաջինի անունն է։
Այդպես է կոչվում այն պահը, երբ գիշերը իջնում և մարդու շուրջը դառնում է խավարչտին, որին պիտի հաջորդի խավարը։


== Աղբյուր ==
Մարինե Պետրոսյան

Անվան այլ կիրառումների համար տե՛ս՝ Մարինե Պետրոսյան (այլ կիրառումներ)Մարինե Շիրինի Պետրոսյան (հունվարի 20, 1974, Ստեփանակերտ), հայ բուժքույր, ԼՂՀ ՊԲ բժշկական ծառայության ենթասպա (1995)։ Ավարտել է Ստեփանակերտի բժշկական ուսումնարանը (1994)։ 1992 թվականից աշխատում է Ստեփանակերտի կենտրոնական զինվորական հոսպիտալում՝ բուժքույր, ավագ բուժքույր։
1992-1994 թվականներին բուժսանիտարական կամավորական ջոկատի կազմում ռազմադաշտային շարժական հոսպիտալներում առաջին բժշկական օգնություն է ցույց տվել հարյուրավոր վիրավոր և հիվանդ ազատամարտիկների։ Պարգևատրվել է ԼՂՀ «Մայրական երախտագիտություն Արցախի քաջորդիներին» հուշամեդալով։
Բեյուկ-Էնգիջա

Բեյուկ-Էնգիջա, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 879 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Արամ (այլ կիրառումներ)

Արամ, կարող է վերաբերել՝

Արամ - տարածված հայկական արական անուն
Արամ - չափազանց էրոզիայի ենթարկված հարվածային խառնարան Մարսի վրա
Արամ - հայ ավանդական նահապետ։ Ըստ Մովսես Խորենացու, Արամի մասին դյուցազներգությունը հայ գուսաններից գրի է առել Մար Աբաս Կատինան
Արամ - ամերիկա-ֆրանսիական համատեղ գեղարվեստական ֆիլմ
Անազնիվ ճանապարհով (ֆիլմ)

Անազնիվ ճանապարհով (իսպ.՝ A la mala), 2015 թվականի մեքսիկական սիրային կատակերգություն, որի ռեժիսորը Պեդրո Պաբլո Իբարան է, իսկ պրոդյուսերը՝ Խորխե Արագոնը։ Ֆիլմի սցենարիստներն են Իսա Լոպեսը և Արի Ռոսենը։ Գլխավոր դերերում հանդես են գալիս Մաուրիսիո Օչմանը և Այսլին Դերբեսը։ Ֆիլմն ստացել է քննադատների տարբեր արձագանքներ։


== Սյուժե ==
Մարիա Լաուրա Մեդինան՝ ընկերների համար ուղղակի Մալան, խելացի և գեղեցիկ աղջիկ է, որն ստացել է դերասանական դասական կրթություն՝ մասնակցելով թատերական արվեստի բոլոր հնարավոր կուրսերին։ Չնայած դրան աղջիկը չի կարողանում նույնիսկ փոքր դեր ստանալ գովազդային հոլովակում։ Իսկ բանը նրանում է, որ Մալան միշտ իր կարծիքն ունի այն մասին, թե ինչպես պետք է խաղալ, ինչը չի կարող ուրախացնել ռեժիսորներին։ Նա իր ապրուստը վաստակում է՝ ստուգելով երիտասարդ տղամարդկանց հավատարմությունը, որին վարձել են նրանց ընկերուհիները կամ ապագա կանայք։ Արդյունքում, Մալային սկսում են անվանել «Մալու», որն իսպաներենից թարգմանաբար նշանակում է «վատ, չար»։ Աղջիկը կարող է միայն հպարտանալ, որ շտապ ստանում է անհրաժեշտ արդյունքը՝ երբեք ինտիմ հարաբերությունների մեջ չմտնելով նրանց հետ։


== Դերասանական կազմ ==
Մաուրիսիո Օչման - Սանտյագո
Այսլին Դերբես - Մարիա Լաուրա «Մալա» Մեդինա
Կատերին Պապիլ - Կիկա
Լուիս Արիետա - Պաբլո
Դանիելա Շմիդտ - Պատրիսիա
Խուան Դիեգո Կովարուբիաս - Ալվարո
Խոսե Ռոն - Խերոնիմո
Իվան Սանչես - Ռաֆա
Իգնասիո Կասանո - Դանիի ընկեր
Մանե դե լա Պարա - բարմեն
Ալտայիր Խարաբո - Սուսանա
Էուխենիո Դերբես - կամեո
Պատրիսիո Բորխետի - կամեո


== Քննադատություն ==
Ֆիլմն արժանացել է քննադատների տարբեր արձագանքների։ Rotten Tomatoes կայքում ֆիլմը, 7 կարծիքի հիման վրա, ունի 43 % հավանության ցուցանիշ՝ 10-ից հավաքել 5,8։ Կարծիքներից մեկում նշվում է, որ ֆիլմը «բարոյականության վարպետորեն նուրբ ու սուր ուսումնասիրություն է»։
The News Tribune-ը գրում է. ««Անազնիվ ճանապարհով» ֆիլմը սկսվում է խոստումնալից և ավարտվում բավականին լավ, որպեսզի արդարացնի ժամանակի կորուստը։ Դա այն նույն ձանձրալի, շաբլոնային mediados pelicula-ն է (ֆիլմի կեսերը), որն աղը ծծում է ուղիղ տեկիլայի բաժակից և այն դարձնում կուլ տալու համար չափազանց հին բանի»։


== Ծանոթագրություններ ==


== Արտաքին հղումներ ==
«Անազնիվ ճանապարհով (ֆիլմ)»(անգլ.) ֆիլմը Internet Movie Database կայքում
Ամբոնի երկրաշարժ (2019)

Ամբոնի երկրաշարժ, տեղի է ունեցել 2019 թվականի սեպտեմբերի 26-ին, Ինդոնեզիայի Մալակու նահանգի Ամբոն քաղաքից ոչ հեռու, արևելյան Ինդոնեզիային ժամանակով՝ 07:46:44-ին (Գրինվիչի ժամանակով՝ սեպտեմբերի 25-ին, ժամը՝ 23:46:44-ին)։ Երկրաշարժի ուժգնությունը եղել է մոտ 6,5 բալ, որի հետևանքով զոհվել է առնվազն 38 մարդ և վիրավորվել՝ 149 մարդ։


== Երկրաշարժ ==
Ինդոնեզիայի օդերևութաբանության, կլիմայաբանության և երկրաֆիզիկայի գործակալության (BMKG) տվյալների համաձայն, երկրաշարժի էպիկենտրոնը գտնվել է Սերամ կղզու տակ՝ Ամբոն քաղաքից մոտ 42 կմ հյուսիս-արևելք։ BMKG -ն հաղորդել է M = 6,8 բալ ուժգնություն, իսկ ԱՄՆ երկրաբանական ծառայությունը՝ M = 6,5։ Համաձայն USGS-ի՝ այն տեխական ժամանակով տեղի է ունեցել  23։46։44-ին, էպիկենտրոնը՝ 18,2 կմ խորության վրա։ MKG - ն հաղորդել է, որ երկրաշարժը տեղի է ունեցել տեղաշարժի հետևանքով։ Սեպտեմբերի 27-ի առավոտյան BMKG-ն հաղորդել է 239 հետցնցումների մասին։
Երկրաշարժից հետո ցունամիի վախի պատճառով ամբոնացիները խուճապի մեջ փորձում էին բարձրանալ ծովի մակարդակից բարձր, չնայած BMKG-ն հայտարարեց, որ ցունամիի վտանգ չկա։ Ոստիկանությունը ձերբակալեց մի տղամարդու, ով տարհանված մարդկանց ամբոխի մեջ գոռում էր «ցունամի» գոռալու պատճառով։


== Վնաս և կորուստ ==
Տեղական ժամանակով, սեպտեմբերի 27-ի երեկոյան, հայտարարեցին երկրաշարժի հետևանքով զոհված 23 մարդու մասին, հիմնականում ավերված շենքերի բեկորների պատճառով։ Ըստ հայտարարությունների՝ ավելի քան հարյուր մարդ վիրավոր էր։ Զոհերի մեծ մասը հաշվարկվել է Մալուկուի կենտրոնական մասում, որտեղ գրանցվել է 14 
մահվան դեպք։
Տեղի գործակալությունը Ամբոնում աղետի հետևանքները մեղմացնելու համար հայտնեց 25 000 մարդու ժամանակավոր կացարան տեղափոխելու և 224 տների վնասվելու մասին։
2019 թվականի սեպտեմբերի 29-ին գտան ևս 7 մարդու դիակ, արդյունքում մահացածների թիվը հասավ 30 մարդու։ Սեպտեմբերի 30-ին հայտարարվել է ևս չորս մահվան մասին։ Մահացությունների թիվը հոկտեմբերի 2-ին աճել է մինչև 36-ի, իսկ հոկտեմբերի 4-ի դրությամբ ՝ 38 - ի։


== Արձագանք ==
Ինդոնեզիայի նախագահ Ջոկո Վիդոդոն ցավակցությունն է հայտնել և հայտարարել, որ պետությունը տուժածներին կվճարի բժշկական ծախսերը։ Ինդոնեզիական ազգային խորհրդը տարերային աղետի դեմ պայքարի համար տրամադրեց  1 մլրդ․ ռուփի (մոտ 70 000 ԱՄՆ դոլար) անհապաղ ֆինանսավորման համար, և 515 մլն․ ռուփի՝ նյութատեխնիկական ապահովման համար։ Սոցիալական գործերի նախարարությունը հատկացրեց 1․1 մլրդ․ ռուփի։


== Ծանոթագրություններ ==
Արջելատո

Արջելատո (իտալերեն՝ Argelato), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը 9317 մարդ է (2008 թվականի տվյալներով)։ Բնակչության խտությունը՝ 248 մարդ/կմ²։ Զբաղեցնում է 37 կմ² տարածք։ Փոստային ինդեքս՝ 40011, հեռախոսային կոդ՝ 051։
Քաղաքի հովանվորnն է հանդիսանում Միքայել Հրեշտակապետը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.argelato.provincia.bologna.it/ Archived 2007-08-02 at the Wayback Machine.


== Ծանոթագրություններ ==
Նելլի Շահնազարյան

Նելլի Սևանի Շահնազարյան (հունվարի 2, 1952(1952-01-02), Ջուջևան, Նոյեմբերյանի շրջան, Հայկական ԽՍՀ, ԽՍՀՄ), հայ արձակագիր։ Հայաստանի գրողների միության անդամ (1987)։


== Կենսագրություն ==
Նելլի Շահնազարյանը ծնվել է 1952 թվականին Նոյեմբերյանի շրջանի Ջուջևան գյուղում։ Ավարտել է Երևանի Խաչատուր Աբովյանի անվան մանկավարժական ինստիտուտի բանասիրական ֆակուլտետը։ Հայաստանի տարբեր շրջանների դպրոցներում եղել է հայոց լեզվի և գրականության ուսուցչուհի։ Եղել է ՀԳՄ Լոռու մարզային բաժանմունքի նախագահը, ՀԳՄ գրական ֆոնդի նախագահը։ Նրա պատմվածքները, ակնարկները, հոդվածները տպագրվել են հանրապետական գրական մամուլում։ Կազմել և խմբագրել է հայ նշանավոր դերասանների և գեղանկարիչների մասին գրքեր։ 1997 թվականից Երևանի Գաբրիել Սունդուկյանի անվան ազգային ակադեմիական թատրոնի փոխտնօրենն է։
Շահնազարյանի երկերը թարգմանվել են ռուսերեն, վրացերեն, անգլերեն, ֆրանսերեն, հունարեն, պարսկերեն, արաբերեն, գերմաներեն, ուկրաիներեն, հունգարերեն լեզուներով։


== Բեմադրություններ ==
Երևանի Սունդուկյանի անվան թատրոնում բեմադրվել են Շահնազարյանի պիեսներից`

«Կախարդական դաշտ կամ կատվի տարի»
«Իմ ծաղկած դեղձենի»Հայկական հեռուստաթատրոնի համար նկարահանվել է «Ելիր, դուռդ բաց արա» դրաման։


== Երկեր ==
«Իմ ծաղկած դեղձենի», 1989
«Իսկ ծափերը երկնքում», 2003
«Պիեսների ժողովածու», 2003
«Հրապարակախոսական հոդվածների ժողովածու», 2004
«Ընտրանի», 2012
«Տաք շնչառություն», 2013


== Մրցանակներ ==
ՀՀ մշակույթի նախարարության ոսկե մեդալ, 2012
ՀԳՄ «Գրական վաստակի համար» մեդալ, 2012
Պարսիկ դրամատուրգների և թատրոնի միության ոսկե մեդալ, 2012
Թատերական Լոռի» միջազգային փառատոնի մրցանակ
«Թափորը» մոնոդրաման մի շարք միջազգային փառատոներում «Կնոջ լավագույն դերի» համար - դերակատար ՀՀ վաստակավոր արտիստուհի Գրետա Մեջլումյան (ՀՀ «Արմմոնո», ԻԻՀ, Ուկրաինա, Գերմանիա, Հունգարիա, Ռուսաստան (Մոսկվա) և այլն) արժանացել է տարբեր մրցանակների


== Ծանոթագրություններ ==


== Արտաքին հղումներ ==
Նզովք/Նելլի Շահնազարյան
Ռե (Պիեմոնտ)

Անվան այլ կիրառումների համար տե՛ս՝ Ռե (այլ կիրառումներ)Ռե (իտալերեն՝ Re), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 786 մարդ (2008 թվականի տվյալներով)։ Բնակչության խտությունը՝ 29 մարդ/կմ²։ Տարածքը՝ 27 կմ²։ Փոստային ինդեքս՝ 28030։ Հեռախոսային կոդ՝ 0324։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0324 97012
Էլեկտրոնային փոստ՝ comune.re@postemailcertificata.it
Պաշտոնական կայք՝ http://www.comune.re.vb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բոգան (գետ)

Բոգան (անգլ.՝ Bogan River), չցամաքող գետ Ավստրալիայի Նոր Հարավային Ուելս նահանգում։


== Աշխարհագրական դիրք ==
Բոգանը կազմում է Մուրեյ-Դարլինգ ջրային ավազանի մի մասը։ Գետը սկիզբ է առնում Պարքս քաղաքից։ Ընդհանուր հոսանքի ուղղությունը հարավ-հարավ-արևելքից հյուսիս-հյուսիս-արևմուտք է։ Բուրկ քաղաքի մոտ Լիթլ Բոգան գետի միաձուլումից ձևավորվում է Դառլինգ գետի սկիզբը։ Բոգանը ընդունում է շուրջ քսան գետակներ ։ Ի տարբերություն տարածաշրջանի շատ այլ գետերի Բոգանն ունի փոքր թեքություն, դանդաղահոս է և ոռոգման համար չի օգտագործվում։ Գետը հատում է Քամիլարոյ մայրուղին։


== Գետի վրա գտնվող բնակավայրեր ==
Փիք Հիլ
Թոթենհեմ
Նինգան


== Պատմություն ==
Բոգան բառը ստուգաբանվում է երկու տարբերակով։ Ըստ առաջին տարբերակի՝ ծագում է տեղաբնիկների լեզվից և թարգմանաբար նշանակում է «տեղաբնիկների ցեղի հայտնի առաջնորդի ծննդավայրը»։ Ըստ երկրորդ տարբերակի՝ անվանումն ունի գոյդելական ծագում (Ավստրալիայի առաջին վերաբնակիչներից շատերն իռլանդացիներ և շոտլանդացիներ էին) և նշանակում է «ճախին» ։
1817 թվականին եվրոպացիներն առաջին անգամ հայտնաբերել են գետը։ 1828-1829 թվականներին Չարլզ Սթըրթն իր ճանապարհորդության ժամանակ գետն անվանակոչել է Նյու Յիըր Քրիք, այսինքն՝ «Ամանորյան առու», քանի որ նա այն հատել է 1829 թվականի հունվարի 1-ին։ 1835 թվականին գետի հետազոտությունը շարունակել է ճանապարհորդ Թոմաս Միթչելը, ով գետին տվեց Բոգան անվանումը։ Գիտարշավի ժամանակ խմբից հետ մնաց և տեղի բնակիչների կողմից սպանվեց բուսաբան Ռիչարդ Քանինգհեմը։
1928 թվականին գետի վրա տեղի է ունեցել ուժեղ ջրհեղեղ։ Հաջորդ ջրհեղեղը եղել է 1990 թվականի ապրիլին, երբ տարհանվել է մոտ 2.300 մարդ։ Այդ բնական աղետը պատճառել է 47 միլիոն դոլարի վնաս։ Վնասել է Գլխավոր արևմտյան երկաթիծը։


== Ծանոթագրություններ ==


== Արտաքին հղումներ ==
Реки Маккуори—Боган (անգլ.) на сайте environment.nsw.gov.au
Г. Л. Мьюр, У. Д. Джонсон. Chemistry of the Bogan River, New South Wales, with Special Reference to the Sources of Dissolved Material (անգլ.) Журнал Australian Journal of Marine and Freshwater Research № 29 (4) за 1978 год, стр. 399—407
Քեթրին Սամբա-Պանզա

Քեթրին Սամբա-Պանզա (ֆր.՝ Catherine Samba-Panza, հունիսի 26, 1954(1954-06-26), Նջամենա, Չադ), Կենտրոնական Աֆրիկայի քաղաքական գործիչ, Բանգիի քաղաքապետ։ 2014 թվականի հունվարի 20-ից մինչև 2016 թվականի մարտի 30-ը եղել է Կենտրոնաաֆրիկյան Հանրապետության ժամանակավոր նախագահը։


== Կենսագրություն ==
Քեթրին Սամբա-Պանզան ծնվել է 1954 թվականի հունիսի 25-ին Նջամենայում՝ կամերունցու և կենտրոնաաֆրիկուհու ընտանիքում։ Դարձել է կորպորատիվ իրավաբան և զբաղվել է բիզնեսով։


=== Քաղաքական կարիերա ===
2013 թվականին Բանգիի քաղաքապետ է դարձել՝ հակամարտության բոլոր կողմերի աջակցությամբ։
2014 թվականի հունվարի 20-ին Քեթրին Սամբա-Պանզան ընտրվել է Կենտրոնական Աֆրիկայի Հանրապետության ժամանակավոր նախագահ։ Քվեարկությունը տեղի է ունեցել Ազգային անցումային խորհրդում, ԿԱՀ խորհրդարանում, որը բաղկացած էր 135 պատգամավորներից։ Ընտրությունները անցկացվեցին երկու փուլով։ Անցումային խորհրդի նստաշրջանում քննարկվել են պետության ղեկավարի պաշտոնի ութ թեկնածուներ։ Երկրորդ, Սամբա-Պամզան հավաքել էր 75 ձայն՝ դեմ 53-ի, որը հավաքել էր Կենտրոնական Աֆրիկայի Հանրապետության նախկին նախագահ Անդրե Քոլինգբայի որդին։ Երրորդը Սիլվեն Պատասեն է, որը նույնպես նախկին նախագահի որդին էր։ Նրա ընտրությունն արդեն ողջունել են Անտիբալակ աշխարհազորի քրիստոնեական ջոկատների առաջնորդները։
Նախագահ ընտրվելուց հետո Քեթրին Սամբա-Պանզան ասել է.

Այսպիսով, Սամբա-Պանզան դարձել է ԿԱՀ-ի պատմության մեջ առաջին կին ղեկավարը, և Լիբերիայի նախագահներ Էլեն Ջոնսոն-Սերլիֆից և Մալավիի նախագահներ Ջոյս Բանդայից հետո աֆրիկյան պետության ղեկավարի երրորդ կինը։ Նա պետք է կարգուկանոն հաստատեր երկրում և նախապատրաստեր ընտրությունների անցկացումը, որոնք պետք է տեղի ունենային 2014 թվականի վերջին և 2015-ի սկզբին։
2014 թվականի ապրիլի 1-ին Քեթրին Սամբա-Պանզան պաշտոնական այց կատարեց Ֆրանսիա։ Հանդիպման ժամանակ Ֆրանսիայի նախագահ Ֆրանսուա Օլանդը հայտարարել է, որ  ԵՄ խաղաղապահ կոնտինգենտը պատրաստ է  հազար մարդ ուղարկել ԱՎԳ (այնտեղ արդեն գտնվում են Ֆրանսիայի շուրջ 2 հազար զինծառայողներ և Աֆրիկյան միության անդամ երկրների 6 հազար զինծառայողներ)։ Սամբա-Պանզան ի պատասխան հաստատել է, որ իր երկրին անհապաղ օգնություն է հարկավոր։

Սամբա-Պանզայի կառավարությունը չկարողացավ, սակայն, հասնել ներքաղաքական կայունության։ 2015 թվականի վերջին՝ նախագահական ընտրությունների նախաշեմին, հակա-բալակի ջոկատները հարձակումներ են իրականացրել նախագահական պալատի և մայրաքաղաքի ռադիոկայանի վրա։ Հավանական է, որ հարձակումների հետևում կանգնած է եղել Բոզիզեն, որը փորձել է գրանցվել որպես նախագահի թեկնածու առաջիկա ընտրություններում, ինչը նրան չի հաջողվել։
Սամբա-Պանզայի վարչակազմին քննադատել են նախագահական ընտրությունները ժամանակին կազմակերպելու անկարողության համար։ Սկզբում դրանք նախատեսված էին 2015 թվականի փետրվարին, սակայն արդյունքում առաջին փուլը տեղի ունեցավ միայն 2015 թվականի դեկտեմբերի 30-ին ։


== Ծանոթագրություններ ==


== Արտաքին հղումներ ==
Катрин Самба Панза: «Я обязана работать на результат». Интервью
Կոզին (այլ կիրառումներ)

Կոզին, կարող է վերաբերել՝

Կոզին - գյուղ, Ուկրաինայի Խմելնիցկիի մարզի Բելոգորսկի շրջանում
Կոզին - գյուղ, Ուկրաինայի Վոլինի մարզի Ռոժիշչեի շրջանում
Կոզին - քաղաքատիպ ավան, Ուկրաինայի Կիևի մարզի Օբուխովի շրջանում
(2450) Իոննիսիանի

(2450) Իոննիսիանի (անգլ.՝ Ioannisiani), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,129016 ա. մ., առավելագույնը մոտենում է 2,8015 ա. մ. հեռավորության վրա և հեռանում 3,4565 ա. մ.։ Արեգակի շուրջ մեկ ամբողջական պտույտ է կատարում 2021,67 երկրային օրվա ընթացքում, իր ուղեծրով շարժվելով միջինում 0,178071 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2450) Իոննիսիանի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեծ Անտիլյան կղզիներ

Մեծ Անտիլյան կղզիներ (անգլ.՝ Greater Antilles, ֆր.՝ Grandes Antilles, իսպ.՝ Antillas Mayores), Կարիբյան ծովի մի քանի խոշոր կղզիներ, որոնք մտնում են Վեստ Ինդիա անունով հայտի կղզեխմբի մեջ։ Վեստ Ինդիայի կղզիներն իրենց տեղակայվածությամբ և չափերով բաժանված են Բահամյան կղզիների, Փոքր Անտիլյան կղզիների և Մեծ Անտիլյան կղզիների։ Վերջին երկու խմբերը միասին համարվում են Անտիլյան կղզիների կղզեխմբեր։


== Աշխարհագրություն ==
Մեծ Անտիլյան կղզիների մեջ մտնում են Կուբա կղզին, Ճամայկան, Հայիթին և Պուերտո Ռիկո կղզին։

Ի տարբերություն Փոքր Անտիլյան կղզիների, Մեծ Անտիլյան կղզիներն ունեն մայրցամաքային ծագում, մինչդեռ առաջինները հիմնականում ունեն հրաբխային կամ կորալային ծագում։
Կղզիների ամենաբարձր կետերն են՝ Սիերա Մաեստրա (2375 մ) և Սիերա դել Կոբրե (2119 մ) Կուբայում և Կապույտ լեռներ (2370 մ) Ճամայկայում։
Կարիբյան ծովի կղզիների ամենաբարձր գագաթներն են՝ Պիկո Դուարտե (Pico Duarte) Հայիթիում, Դոմինիկյան Հանրապետությունում (3087 մ)։


== Պատմություն ==
Իրենց լեզվով, ավանդույթներով Մեծ Անտիլյան կղզիները դիտվում են որպես Լատինական Ամերիկայի մի մասը։ Կղզիները հայտնագործվել են Քրիստափոր Կոլումբոսի կողմից 1492 թվականին։
Մեծ Անտիլյան կղզիները միշտ ունեցել են ռազմավարական նշանակություն որպես դարպասներ դեպի Ամերիկա և այն ժամանակներում, երբ ռազմածովային ուժերը որոշիչ էին համարվում պետության ռազմավարության մեջ, դրանք ռազմադաշտ էին հանդիսանում մի քանի կայսերական տիրությունների համար, մասնավորապես Իսպանիայի, Ֆրանսիայի և Մեծ Բրիտանիայի։


== Տես նաև ==
Վեստ Ինդիա
Փոքր Անտիլյան կղզիներ


== Ծանոթագրություններ ==


== Արտաքին հղումներ ==
Rogonzinski, Jan. A Brief History of the Caribbean. New York: Facts on File, 1992.
Տորգո

Տորգո (ռուս.՝ Торго, յակուտ.՝ Торҕо), քաղաքատիպ ավան Ռուսաստանի Սախա-Յակուտիայի հանրապետության Օլյոկմինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժնևի շատրվան

Ժնևի շատրվան (ֆր.՝ Jet d'eau de Genève, տարբեր լեզուներուվ այն չի թարգմանվում՝ Jet d’Eau, Ժե դ’Օ), շատրվան Ժնևում՝ Շվեյցարիայում։ Քաղաքի կարևոր տեսարժան վայրը և աշխարհի ամենաբարձր շատրվաններից մեկը։


== Տվյալներ ==
Շատրվանի բարձրությունը կազմում է 147 մետր։
Ցայտելու արագությունը՝ 500 լիտր/վայրկյան։
Պոմպերի (դրանք թվով երկուսն են) հզորությունը կազմում է 2400 Վ.,  500 կվատ։
Շթի արագությունը 200 կմ/ժամ։


== Պատմություն ==
Առաջին անգամ շատրվանը կառուցվել է 1886 թվականին այսօրվա տեղադիրքից մի քիչ ներքև։ 1891 թվականին ի պատիվ Շվեյցարիայի համադաշնության 600-ամյակի շատրվանը կառուցվեց քաղաքում՝ ընդհանուր տեսանելիությամ համար։
Այդ ժամանակ նրա առավելագույն բարձրությունը կազմում էր 90 մետր։ Այսօրվա վայրում շատրվանը տեղադրվել է 1951 թվականին՝ պոմպային կայանքի վրա՝ որը լճի տակ է։ Սա արվեց որպեսզի չօգտագորվի ջրմուղի ջուրը, ինչպես նախկինում, այլ հենց լճի ջուրը։
2003 թվականից շատրվանն աշխատում է ամենօրյա ռեժիմով։ Այն անջատում են միայն սաստիկ քամիների և սառնամանիքների դեպքում։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2013-02-17 at the Wayback Machine.
Jet d’Eau Google-ի քարտեզում
Օբուխով (Ակսայի շրջան)

Օբուխով (ռուս.՝ Обухов), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Մտնում է Գրուշևսկի գյուղական համայնքի կազմի մեջ։ Ակսայ քաղաքից գտնվում է 35 կմ հեռավորության վրա։
Կրասնիի շրջան

Անվան այլ կիրառումների համար տե՛ս՝ Կրասնինսկի շրջան (այլ կիրառումներ)Կրասնիի շրջան (ռուս.՝ Краснинский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1929 թվականին։ Վարչական կենտրոնը՝ Կրասնի։


== Աշխարհագրություն ==
Շրջանի տարածքի մակերեսը կազմում է 1507,7 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13700 մարդ։ Բնակչության խտությունը կազմում էր 9,09 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(2974) Հոլդեն

(2974) Հոլդեն (անգլ.՝ Holden), աստերոիդ աստերոիդների հիմնական գոտում։ Հայտնաբերվել է 1955 թվականի օգոստոսի 23-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,313118 ա. մ., առավելագույնը մոտենում է 1,9874 ա. մ. հեռավորության վրա և հեռանում 2,6388 ա. մ.։ Արեգակի շուրջ մեկ ամբողջական պտույտ է կատարում 1284,98 երկրային օրվա ընթացքում, իր ուղեծրով շարժվելով միջինում 0,280161 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2974) Հոլդեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեպպա

Լեպպա (ռուս.՝ Леппа), գետ Ռուսաստանում, հոսում է Կարելական Ինքնավար Հանրապետությունում։ Թափվում է Վանժոզերո Վանժոզերկա լիճ։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Օնեժսկի լիճ է, ենթաավազանը՝ Սվիր գետն է։ Գետի ջրատնտեսային տեղամասը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000015754
Հիդրոլոգիական ուսումնասիրությունների կոդը - 102001575
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մաշինո (գյուղ, Գագարինսկի շրջան)

Մաշինո (ռուս.՝ Машино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժաբինո (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԺաբինոԺաբինո (ռուս.՝ Жабино), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 45 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թավշենի

Թավշենի (լատ.՝ celosia), պատկանում է հավակատվազգիների ընտանիքին։ Թավշենու ցեղին են պատկանում՝ աքլորակատարաձևը (C.cristata L.) և բրգաձև տեսակը (C.pyramidalis L.)։ Առաջինի հայրենիքը Արևելյան Հնդկաստան ու Չինաստանն են, երկրորդինը՝ Ճապոնիան։


== Կենսաբանական նկարագիր ==
Նշված տեսակների տերևները լինում են կանաչ և կարմիր, իսկ ծաղիկները թավշանման, լինում են նաև կարմիր, վարդագույն, բաց դեղին, դեղին ոսկեգույն երանգներով։ Ցածրահասակ թավշենու (C.cristata nana) բարձրությունը հասնում է մոտավորապես 30 սմ, իսկ բարձրերինը (C.cristata)՝ մինչև 60 սմ և ավելի։ Մեծ հետաքրքրություն են ներկայացնում նաև բրգաձև թավշենիները որոնց բարձրությունը հաճախ անցնում է մեկ մետրից։ Սերմերը կլոր են, մի կողմից տափակ, փայլուն, մուգ շականակագույն։ Մեկ գրամ թավշենու (C.cristata ) սերմը պարունակում է մոտավորապես՝ 1200 հատիկ, իսկ բրգաձևը (C.pyramidalis)՝ մոտավորապես 1100 հատիկ։


== Նշանակություն ==
Ծաղկանոցների ձևավորման գործում մեծ է թավշենու գեղազարդիչ նշանակությունը։ Գեղեցիկ ծաղիկների և մուգ կարմիր տերևների շնորհիվ այն հաճելի կոնտրաստներ է առջացնում և թարմացնում ընդհանուր տեսարանը։ Ծաղիկները կտրած վիճակում կարելի է օգտագործել ինչպես ամռանը, այնպես էլ ձմռանը՝ չորացնելուց հետո։


== Մշակում ==
Ջերմատներում ցանկը կատարվում է մարտ ամսում, ցանկարկղերի կամ կավաթասերի մեջ։ Կարելի է ցանել նաև կիսատաք ջերմոցի գրունտում, ապրիլ ամսի առաջին տասնօրյակում։ Հողի նկատմամբ բույսը պահանջկոտ է, լավ է աճում պարարտ հողում։ Բույսերի հետագա աճը շատ բանով կախված է խնամքի աշխատանքներից։ Այդ տեսակետից պետք է հետևել, որ ջերմաստիճանի անկում չլինի, բույսերը ժամանակին ջուր և օժանդակ սնուցում ստանան և այլն։ Բացի այդ, գլխավոր ծաղկաբույլի նորմալ չափերը պաշտպանելու նպատակով պետք է հեռացնել բոլոր այն կատարիկները, որոնք դուրս են գալիս բույսի տերևանյութերից։ Լավ է աճում արևոտ տեղում, պարարտ հողում։ Ջուրը տրվում է ըստ պահանջի։ Ծլունակությունը պահպանում են 4-5 տարի, 20-25° ջերմության դեպքում ծլում են 6-8 օրվա ընթացքում։ Մեր պայմաններում ծաղկում է հուլիսի սկզբներից մինչև ուշ աշուն։ 


== Պատկերասրահ ==

		
		
		
		
		
		


== Գրականություն ==
Ծաղկաբուծություն և դեկորատիվ այգեգործություն, Հ.Ե.Նարինջյան
Մելացո

Մելացո (իտալերեն՝ Melazzo), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1262 մարդ (2008)։ Բնակչության խտությունը՝ 64 մարդ/կմ²։ Տարածքը կազմում է 20 կմ²։ Փոստային ինդեքս՝ 15010։ Հեռախոսային կոդ՝ 0144։
Կոմունայի հովանավորն է սուրբ Բարդուղիմեոս առաքյալը։ Տոնը նշվում է օգոստոսի 24-ին։


== Ժողովրդագրություն ==
Բնակչության արճը։


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Հովհաննես Թութունջի

Հովհաննես Թութունջի, Վանեցի, Արևելցի, (անհայտ, Վան, Վանի էյալեթ, Օսմանյան կայսրություն - 1703, Տրապիզոն, Օսմանյան կայսրություն), հայ ազգային-ազատագրական և հոգևոր- եկեղեցկան գործիչ։ Եղել է Հայոց կաթողիկոսության նվիրակ։ Օգտագործելով նվիրատվության գումարները՝ դարձել է (1663 թ.) Կոստանդնուպոլսի պատրիարք, որի համար գժտվել է կաթողիկոս Հակոբ Դ Ջուղայեցու հետ և հարել նրա հակառակորդ Եղիազար Ա Այնթափցուն։


== Գործունեություն ==
Հանվելով պատրիարքական պաշտոնից (1664 թ.)՝ մեկնել է Վասպուրական ու գրավել Վարագի, Սալնապատի և Հոգյաց վանքի առաջնորդությունը։ 1665-1667 թթ. դարձյալ եղել է Կոստանդնուպոլսի պատրիարք, իսկ 1670-1672 թթ.՝ Աղթամարի կաթողիկոս։ Պատրիարքության տարիներին կազմակերպել է Մահտեսի Մուրատ Բաղիշեցու առաքելությունը (1666 թ.) Ֆրանսիա՝ հայ-հունական միացյալ ապստամբություն բարձրացնելու և Ֆրանսիայի աջակցությունը ապահովելու ծրագրով։ 1678-1680 թթ. ուղևորվել է Եթովպիա՝ հավանաբար ապահովելու վերջինիս մասնակցությունը Լյուդովիկոս XIV-ի ձեռնարկած հակաթուրքական կոալիցիային։ Թողել է Եթովպիա կատարած ուղևորության նկարագրությունը։ 1682-1683 թթ. Փարիզում պաշտոնական տեսակցություններ է ունեցել Հայաստանի ազատագրական և Մարսելի հայոց տպարանի հետ առնչվող հարցերով։ Ենթադրվում է, որ մասնակցել է «XIV խաչակրաց արշավանքի» կամ «Սրբազան լիգայի» մղած պատերազմներին։


== Արտաքին հղումներ ==
Հովհաննես Թութունջին հայ մատենագրութեան թուանշային գրադարանում
Բրատսկոե (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ԲրատսկոեԲրատսկոե (ուկրաիներեն՝ Братське), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Բրատսկոե գյուղում բնակվում էր 63 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դյորդ Կուլին

Դյորդ Կուլին (հունգ.՝ György Kulin, հունվարի 28, 1905(1905-01-28), Nagyszalonta, Bihor County, Ռումինիա - ապրիլի 22, 1989(1989-04-22), Բուդապեշտ, Հունգարական Ժողովրդական Հանրապետություն), հունգարացի աստղագետ։
Հայտնաբերել է 21 աստերոիդ, ինչպես նաև C/1942 C1 գիսաստղը (վերջինս՝ Ուիփլիի և Բեռնասկոնիի հետ համատեղ)։
Բացի գիտական աշխատություններից, գրել է գիտաֆանտաստիկ երկեր։
3019 համարը կրող աստերոիդը, ի պատիվ նրա, անվանվել է Կուլին։ 


== Ծանոթագրություններ ==


== Արտաքին հղումներ ==
Kulin György emlékoldal (Remembering György Kulin) – impressive website associated with the celebrations held in January 2005, the centenary of his birth, with picture gallery and downloadable (but large) sound and video files. Includes comprehensive bibliography. The site is in Hungarian. Accessed 20 July 2005
Ջեֆրի Դեման

Ջեֆրի Դեման (անգլ.՝ Jeffrey DeMunn,  ապրիլի 25, 1947(1947-04-25), Բուֆֆալո, Նյու Յորք, ԱՄՆ), թատրոնի, հեռուստատեսության և կինոյի ամերիկացի դերասան։ Առավել հայտնի է «Քայլող մեռյալները» բազմասերիանոց հեռուստաֆիլմի առաջին և երկրորդ եթերաշրջաններում հանդես գալու համար։
Հանդիսատեսին հայտնի է նաև «Ուղեկցորդը», «Կանաչ մղոն», «Մառախուղ» և այլ ֆիլմերում ունեցած երկրորդ պլանի դերերի համար։ 1995 թվականին նկարահանվել է «Քաղաքացի իքսը» ֆիլմում՝ մարմնավորելով խորհրդային ժամանակների ամենաարյունարբու սերիական մարդասպան Անդրեյ Չիկատիլոյին։ Մարդասպանի դերը Դեմանին բերում է «CableACE մրցանակ»[ru], ինչպես նաև առաջադրվում է «Էմմի» մրցանակի՝ «լավագույն երկրորդ պլանի դերասան» անվանակարգում։
Ջեֆրին ծնվել է 1947 թվականին Նյու Յորք նահանգի Բուֆալլո քաղաքում՝ Վիոլետ և Ջեյմս Դեմաննների ընտանիքում։ 70-ական թվականներին մեկնել է Անգլիա, որտեղ խաղացել է հայտնի Օլդ Վիկ թատրոնի բեմում։ ԱՄՆ վերադառնալուց հետո միացել է Թագավորական շեքսպիրյան խմբին և մասնակցել բազմաթիվ ներկայացումների։
1974 թվականին Ջեֆրին ամուսնացել է Էնն Սեկյերի հետ, որից 1995 թվականին բաժանվել է։ 2001 թվականին ամուսնացել է Քերի Լիի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
IMDb էջը
Էջը բրոդվեյան բազայում
Վլադիմիր Տրոֆիմով

Վլադիմիր Տրոֆիմով (ռուս.՝ Влади́мир Григо́рьевич Трофи́мов, օգոստոսի 23, 1951(1951-08-23)), ռուս դիվանագետ։


== Կենսագրություն ==
1974 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին և անգլերենին։
1978 թվականից զբաղվում է դիվանագիտական գործունեությամբ։

1998 թվականի մինչև 2002 թվականը Թունիսում եղել է Ռուսաստանի Դաշնության դեսպանատան խորհրդական-դեսպանորդ։
2002 թվականի նոյեմբերից մինչև 2006 թվականի հոկտեմբերը եղել է Ռուսաստանի Դաշնության արտաքին գործերի նախարարության Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
2006 թվականի հոկտեմբերի 18-ից մինչև 2010 թվականի օգոստոսի 18-ը Եմենում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2000 թվականի դեկտեմբերի 25)
1-ին դասի արտակարգ և լիազոր դեսպանորդ (2003 թվականի հուլիսի 25)


== Ծանոթագրություններ ==
Տերեշկովսկի գյուղական խորհուրդ (Պոլտավսկի շրջան)

Անվան այլ կիրառումների համար տե՛ս՝ Տերեշկովսկի գյուղական խորհուրդ (այլ կիրառումներ)Տերեշկովսկի գյուղական խորհուրդ  (ուկրաիներեն՝ Терешківська сільська рада), Ուկրաինայի Պոլտավայի մարզի Պոլտավայի շրջան ում։
2001 թվականի տվյալներով Տերեշկովսկի գյուղական խորհրդում բնակվում էր 4975 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Երմակովսկայա

Երմակովսկայա (ռուս.՝ Ермаковская), գյուղ Ռուսաստանի Ռոստովի մարզի Տացինսկի շրջանում։ Մտնում է Երմակովսկի գյուղական համայնքի կազմի մեջ։ 
Բնակչությունը կազմում է 681 մարդ։
Ալյոշա Պոպովիչը և Տուգարին Օձը

Ալյոշա Պոպովիչը և Տուգարին Օձը (ռուս.՝ Алёша Попович и Тугарин Змей), ռուսական մուլտֆիլմ, արտադրել է Մելնիցա կինոընկերությունը 2004 թվականին։


== Սյուժե ==
Ռուսական հնագույն քաղաք Ռոստովում քահանայի ընտանիքում ծնվեց մի որդի։ Նրա ծնողները նրա անունը դրեցին Ալյոշա։ Երբ նա մեծացավ, դարձավ իսկական հերոս։ Օրերից մի օր Ռոստով մտավ թշնամին և պահանջեց որպեսզի այդտեղի ամբողջ բնակչությունը իրենց եղած ոսկիները հավաքի և բերի լցնի մի տեղ և գնա։ Ալյոշան առաջարկեց մի ծրագիր և ժողովուրդը դրան հավանություն տվեց, բերելով իր ոսկին և լցնելով քարանձավի մեջ, որպեսզի, երբ թշնամին մտնի այնտեղ ոսկին վերցնելու, նրանք վերևից մեծ քար գցեին և փակեին թշնամուն այդտեղ մինչև նրանք կմեռնեին և ոսկին այդտեղից կհանեին։ Ալյոշան և իր հորեղբայրը կառավարեցին ամբողջ ծրագիրը, սակայն այն տապալվեց և թշնամին տարավ ոսկին, իսկ այդ մեծ քարը ընկավ տների վրա և ավերեց։ Ոսկին կորցնելուց հետո Ալյոշան և իր հորեղբայրը խոստացան գնալ նրանց հետևից և վերադարձնել ոսկին, իսկ ավելի ուշ նրանց հետ գնացին նաև 16-ամյա Լյուբան և իր տատիկը...


== Ծանոթագրություններ ==
Էկուայյո

Էքսպիրմոն (ֆր.՝ Expiremont), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Բյուրի կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17147։


== Բնակչություն ==
Համայնքի բնակչությունը 2010 թվականին կազմում էր 1232 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Էկուայյոի վիճակագրության ազգային ինստիտուտ (ֆր.)
Էլեոնորա Ֆորենցա

Էլեոնորա Ֆորենցա (իտալերեն՝ Eleonora Forenza, նոյեմբերի 10, 1976(1976-11-10), Բարի, Իտալիա), իտալացի քաղաքական գործիչ, Կոմունիստական վերածնունդ կուսակցության՝ մշակույթի և հաղորդակցության հարցերով խոսնակ, 2014 թվականից Եվրոպական խորհրդարանի անդամ Եվրոպական միավորված ձախեր ֆրակցիայից։ Femministe Nove կոլեկտիվի և Գրամշիի միջազգային ընկերության հոգաբարձուների խորհրդի անդամ։


== Կենսագրություն ==
Էլեոնորան ծնվել և մեծացել է Բարիում։ 2002 թվականին գերազանցությամբ ավարտել է Բարիի համալսարանի գրականության ֆակուլտետը։ Նույն համալսարանում դոկտորական աստիճան է ստացել իտալերեն լեզվի ուսումնասիրության համար։ 2016 թվականին Նեապոլի "L'Orientale" համալսարանում  դոկտորական աստիճան է ստացել նաև Կնոջ պատմության և գենդերային նույնականության ոլորտում ֆեմինիզմի և Իտալիայի կոմունիստական կուսակցության մասին թեզի պաշտպանության համար։ Էլեոնորա Ֆորենցան Հռոմի Տրի համալսարանում եղել է քաղաքական մտքի պատմության հետազոտող։


== Ծանոթագրություններ ==


== Արտաքին հղումներ ==
Էլեոնորա Ֆորենցան Եվրախորհրդարանի կայքում
Էլեոնորա Ֆորենցան Openpolis.it-ում
Քանաքեռի հիդրոկայանի լիճ

Քանաքեռի հիդրոկայանի լիճ, ջրամբար Երևանում, Քանաքեռ-Զեյթուն համայնքի հյուսիսարևմտյան մասում, Հրազդան գետի ձախափնյակում։


== Ծանոթագրություններ ==
Միլան Ռոդիչ

Միլան Ռոդիչ (սերբ.՝ Mилан Poдић, Milan Rodić, ապրիլի 2, 1991(1991-04-02), Դրվար, 10 կանտոն, Բոսնիա և Հերցեգովինա ֆեդերացիա, Բոսնիա և Հերցեգովինա), սերբ ֆուտբոլիստ, «Ցրվենա Զվեզդա» ակումբի պաշտպան։


== Ակումբային կարիերա ==
«ՕՖԿ» հիմնական թիմի կազմում իր նորամուտը կատարել է 2009 թվականի ապրիլի 26-ին՝ 18 տարեկանում մասնակցելով Բելգրադի «Պարտիզան» ակումբի դեմ խաղին։ 2013 թվականի հունվարի 31-ին պայմնագիր է կնքել Սանկտ Պետերբուրգի «Զենիթի» հետ։ Վերջինիս կազմում իր նորամուտը կատարել է փետրվարի 21-ին՝ մասնակցելով ՈՒԵՖԱ Եվրոպայի լիգայի 1/16 եզրափակչի շրջանակներում անցկացվող խաղին ընդդեմ «Լիվերպուլի»։ 2013 թվականի սեպտեմբերի 2-ին՝ ամառային տրանսֆերային պատուհանի փակման վերջին օրը, վարձավճարով տեղափոխվել է Նիժնի Նովգորոդի «Վոլգա» ակումբ, որի կազմում հանդես է եկել մինչև առաջնությանը ավարտը 2014 թվականի մայիսին։ Վարձավճարային պայմանագրի ժամկետի ավարտից հետո վերադարձել է Սանկտ Պետերբուրգի ակումբ։ 2014 թվականի հոկտեմբերի 29-ին խփել է իր առաջին գոլը «Զենիթի» կազմում՝ Ռուսաստանի գավաթի խաղարկության 2014/2015 մրցաշրջանի 1/8 եզրափակչում գրավելով Տուլայի «Արսենալ» ակումբի դարպասը (2:3)։
2015 թվականի օգոստոսի 31-ին Միլան Ռոդիչը միացել է «Կռիլյա Սովետով» ակումբին, որի հետ կնքել է եռամյա պայմանագիր։ 2017 թվականի ամռանը՝ Պրեմիեր լիգայից ակումբի դուրս մնալուց հետո, Միլան Ռոդիչը տեղափոխվել է «Ցրվենա Զվեզդա» 250 հազար եվրոյով։
«Ցրվենա Զվեզդա» ակումբում Միլան Ռոդիչն իր նորամուտը կատարել է 2017 թվականի հուլիսի 27-ին՝ մասնակցելով Եվրոպայի լիգայի շրջանակներում անցկացված խաղին ընդդեմ Պրահայի «Սպարտայի»։


== Կարիերան հավաքականում ==
Միլան Ռոդիչը Սերբիայի երիտասարդական հավաքականում իր նորամուտը կատարել է 2012 թվականի հունիսի 6-ին Շվեդիայի երիտասարդական հավաքականի դեմ խաղում։ Հրավիրվել է Սերբիայի գլխավոր հավաքականի կազմ՝ մասնակցելու Իսրայելի ու Ռուսաստանի հավաքականների դեմ ընկերական խաղերին, բայց այդպես էլ խաղադաշտ դուրս չի եկել։ 2018 թվականի հունիսի 4-ին կայացած Չիլիի հավաքականի դեմ ընկերական խաղում կատարել է իր նորամուտը Սերբիայի հավաքականում՝ հանդիպման 80-րդ րոպեին փոխարինելով Ալեքսանդր Կոլարովին։ Ընդգրկվել է Սերբիայի հավաքականի կազմում՝ մասնակցելու 2018 թվականին Ռուսաստանում անցկացված ֆուտբոլի աշխարհի առաջնությանը, սակայն մրցաշարի ընթացքում եղել է պահեստային։


== Ձեռքբերումներ ==
 «Զենիթ»Ռուսաստանի չեմպիոն – 2014/15
Ռուսաստանի առաջնության արծաթե մեդալակիր – 2012/13 «Ցրվենա Զվեզդա»Սերբիայի չեմպիոն – 2017/18


== Ելույթների վիճակագրություն ==
2018 թվականի հուլիսի 11-ի դրությամբ


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ֆուտբոլիստի էջը «Զենիթ» ակումբի կայքում(ռուս.)
Վիճակագրությունը Zenit History կայքում(ռուս.)
Թավշանլը

Թավշանլը (թուրքերեն՝ Tavşanlı), քաղաք Թուրքիայում, որը գտնվում է Յալովայի մարզում։ Մտնում է Ալթընովա շրջանի կազմի մեջ։


== Աշխարհագրական դիրք ==
Թավշանլը քաղաքը գտնվում է Թուրքիայի հյուսիս-արևմուտքում՝ Մարմարածովյան տարածաշրջանի անատոլիական հատվածում, Մարմարա ծովի մաս կազմող Իզմիթի ծոցի հարավային ափերին։ Յալովա քաղաքից գտնվում է 12 կիլոմետր հեռավորության վրա։ Ծովի մակարդակից բարձրությունը կազմում է 18 մետր։


== Կլիմա ==
Կլիման բարեխառն ծովային է։ Օդի տարեկան միջին ջերմաստիճանը կազմում է 14 °C։ Ամենատաքը օգոստոս ամիսն է, երբ միջին ջերմաստիճանը հասնում է 26 °C, իսկ ամենացուրտը հունվարն է՝ 3 °C։ Մթնոլորտային տեղումների միջին տարեկան քանակությունը կազմում է 1112 միլիմետր։ Ամենաշատ տեղումները թափվում են դեկտեմբերին՝ 158 միլիմետր, իսկ ամենաքիչը՝ հուլիսին՝ 37 միլիմետր։


== Բնակչություն ==
Թուրքիայի վիճակագրության ինստիտուտի տվյալներով Թավշանլըի բնակչությունը 2015 թվականի տվյալներով կազմել է 2846 մարդ, որից տղամարդիկ՝  50,6 %, կանայք՝ 49,4 %: Բնակչության թվաքանակի փոփոխությունն ըստ տարիների.


== Տնտեսություն ==
Թավշանլըի բնակչության մեծամասնությունը զբաղվում է գյուղատնտեսությամբ, հիմնականում անասնաբուծությամբ։


== Ծանոթագրություններ ==


== Արտաքին հղումներ ==
YerelNet Archived 2017-08-23 at the Wayback Machine.
Tavşanlı Belediyesi
(4540) Օրիանի

(4540) Օրիանի (անգլ.՝ Oriani), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 6-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 2,667762 ա. մ., առավելագույնը մոտենում է 2,1991 ա. մ. հեռավորության վրա և հեռանում 3,1364 ա. մ.։ Արեգակի շուրջ մեկ ամբողջական պտույտ է կատարում 1591,55 երկրային օրվա ընթացքում, իր ուղեծրով շարժվելով միջինում 0,226195 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4540) Օրիանի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիրո՞ւմ եմ արդյոք քեզ

«Սիրո՞ւմ եմ արդյոք քեզ» (ռուս.՝ «Люблю ли тебя?», այլ անուն`«Ամուսնության կատակերգությունը»), խորհրդային կատակերգական գեղարվեստական ֆիլմ, որը նկարահանել է ռեժիսոր Սերգեյ Գերասիմովն իր սցենարով 1934 թվականին «Լենֆիլմի» ստուդիայում։
Ֆիլմի պրեմիերան տեղի է ունեցել 1934 թվականի ապրիլի 19-ին։ Այն ներկայում չի պահպանվել։


== Սյուժե ==
Ֆիլմը պատմում է վերջերս ամուսնացած երիտասարդ ամուսինների՝ խորհրդային ուսանողների կյանքի ու կենցաղի մասին։
Երիտասարդ ամուսիններ Նատաշայի և Սերգեյի երջանկությունը երկար չի տևում։ Առաջին վիճաբանությունը տեղի է ունեցել տապակած ձկների պատճառով, որոնք Նատաշան դրել է Սերգեյի դիպլոմային գծագրի վրա։ Դրան հաջորդում են այլ վեճեր։ 
Մի անգամ Նատաշան դուրս է գալիս տանից և գիշերում ընկերներից մեկի մոտ։ Նատաշան դավաճանում է ամուսնուն։ Հաջողությամբ պաշտպանելով դիպլոմը՝ Սերգեյը միայնակ մեկնում է Կովկաս։ 
Նատաշան հասկանում է, որ ինքը ճիշտ չէր։ Դիպլոմը պաշտպանելուց հետո նա հեռագիր է ուղարկում իրեն սիրել շարունակող Սերգեյին՝ հայտնելով իր ժամանման մասին։


== Դերերում ==
Տամարա Մակարովա – Նատալյա, նորապսակ կին
Վլադիմիր Մարև – Սերգեյ, երիտասարդ ամուսին
Նինա Շատերնիկովա – Վերկա
Կոնստանտին Նազարենկո – Կոստյա, ասպիրանտ
Օլեգ Ժակով – Սենյա, ուսանող
Միխայիլ Ռոստովցև – պրոֆեսոր
Ելենա Դեյնեկո – Մադամ Լալա Տուշկանչիկ
Իվան Կուզնեցով – Նիկոլկա
Նիկոլայ Չերկասով – ուսանող
Ստեպան Կայուկով – պարոն Տուշկանչիկ «Վեց անգամ ութ՝ քառասունութ» մականունով
Լեոնիդ Կմիտ – դրվագ
Ստեպան Կռիլով – դրվագ
Վասիլի Չումաչենկո – դրվագ
Պյոտր Ալեյնիկով – դրվագ
Վալենտինա Տելեգինա – դրվագ
Բորիս Թեոդոսև – հրամանատար (լուսագրերում նշված չէ)
Ալեքսանդրա Մատվեև – ռեգիստրատոր (լուսագրերում նշված չէ)


== Քննադատություն ==
Ֆիլմի էկրան բարձրանալուց կարճ ժամանակ անց կինոգետ Նիկոլայ Յեզուիտովն այն անվանել է գռեհիկ և անքաղաքավարի։
Հետագայում ֆիլմին ավելի դրական գնահատականներ են տրվել։ Մասնավորապես, Սեմյոն Ֆրեյլիխը ֆիլմն անվանել է արժեքավոր։


== Ծանոթագրություններ ==


== Գրականություն ==
Иезуитов Н. Пути художественного фильма. 1919—1934. — М.: Кинофотоиздат, 1934. — 150 с.
Фрейлих С.И. Искусство кинорежиссёра: творчество народного артиста СССР С.А. Герасимова. — М.: Искусство, 1954. — 270 с.


== Արտաքին հղումներ ==
«Սիրո՞ւմ եմ արդյոք քեզ»(անգլ.) ֆիլմը Internet Movie Database կայքում
Фильм «Люблю ли тебя?» (1934)(չաշխատող հղում)
Հայ-պոնտական դաշինք

Հայ-պոնտական դաշինք, կնքվել է հայոց թագավոր Տիգրան Մեծի և Պոնտոսի թագավոր Միհրդատ VI Եվպատորի միջև՝ մ.թ.ա. 94 թվականին։ Հնարավոր է նաև, որ հայ-պոնտական դաշինքը կնքվել է մ.թ.ա. 92 կամ մ.թ.ա. 91 թվականին, այն բանից հետո, երբ մ.թ.ա. 92 թվականին Հռոմի և Պարթևաստանի ներկայացուցիչները հանդիպել են Եփրատի ափին և, ըստ ուսումնասիրողների, համաձայնության եկել, որ Եփրատը դառնա երկու տերությունների սահման։
Մ. թ. ա. 2-րդ դարի կեսից սկսում է զգալիորեն ուժեղանալ Հայաստանի հյուսիս-արևմուտքում սահմանակից Պոնտոսի թագավորությունը։ Այդ թագավարությունն իր հզորության գագաթնակետին է հասնում Միհրդատ VI Եվպատորի օրոք (մ.թ.ա. 111-63 թթ․): Մ.թ.ա. 99 թվականին Միհրդատ Պոտնացին գրավում է Կապադովկիան, սակայն այն Միհրդատի տիրապետության տակ է գտնվել ընդամենը 4 տարի, երբ հռոմեացիների միջամտությամբ պոնտացիները ստիպված են լինում հեռանալ Կապադովկիայից։
Միհրդատ Պոնտացին, արևելքից իր թիկունքն ապահովելու և հայոց զորքերի աջակցությունը ստանալու նպատակով, ցանկացնում է դաշինք կնքել Տիգրան Մեծի հետ։ Տիգրանը համաձայնվում է դաշինք կնքել Միհրդատի հետ, քանի որ ցանկանում էր գրավել Միջագետքն ու Ասորիքը։ Մ.թ.ա. 94 թվականին Միհրդատ Պոնտացին և Տիգրան Մեծը ռազմաքաղաքական դաշինք են կնքում։ Այդ դաշինքն ամրապնդելու համար Տիգրանն ամուսնանում է Միհրդատի աղջիկ Կլեոպատրայի հետ։ Կլեոպատրայից Տիգրանն ունենում է երեք որդի և մեկ աղջիկ։
Հայ-պոնտական դաշինքը Տիգրան Մեծին հնարավորություն է տվել նվաճել և Մեծ Հայքին միացնել Միջագետքի, Սիրիայի, Միջերկրական ծովի ափերին գտնող պետություններ, ինչպես նաև միացնել Ատրպատականը՝ Փրաասպա մայրաքաղաքով, Ադիաբենեն՝ Արբելա մայրաքաղաքով, Միգդոնիան՝ Մծբին մայրաքաղաքով, Հադրենեն՝ Հադրա մայրաքաղաքով, Օսրոյենեն՝ Եդեսիա մայրաքաղաքով, Կոմագենեն՝ Սամոսատ մայրաքաղաքով, Դաշտային Կիլիկիան՝ Տարսոն մայրաքաղաքով, Ասորիքը՝ Անտիոք մայրաքաղաքով, Փյունիկիան, Աղվանքը՝ Կապաղակ մայրաքաղաքով, Քարթլին՝ Մցխեթա մայրաքաղաքով։


== Կետեր ==
Հայ-պոնտական դաշինքից կարելի է առանձնացնել հետևյալ կետերը՝

Մեծ Հայքը և Պոնտոսը համատեղ ուժերով էին գրավելու Կապադովկիան, որի տարածքն անցնելու էր Պոնտոսին, իսկ մարդկային և շարժական գույքերը՝ Մեծ Հայքին։
Մեծ Հայքին իրավունք էր վերապահվում նվաճել Սիրիան, Միջագետքը, Միջերկրական ծովի արևելյան ափին գտնվող երկրները, արևելյան Անդրկովկասը։
Պոնտոսին իրավունք էր վերապահվում նվաճել Փոքր Ասիան՝ Հռոմին հպատակ երկրները։
Դաշինքն ամրապնդելու համար Տիգրան Մեծը ամուսնանում էր Միհրդատի դուստր Կլեոպատրայի հետ, որը դառնում էր Մեծ Հայքի թագուհի։


== Ծանոթագրություններ ==
Իսետ (գյուղ, Վերխնյայա Պիշմա քաղաքային օկրուգ)

Անվան այլ կիրառումների համար տե՛ս՝ Իսետ (այլ կիրառումներ)Իսետ (ռուս.՝ Исеть), գյուղ Ռուսաստանի, Սվերդլովսկի մարզի Վերխնյայա Պիշմա քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 3215 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չանախչի (Մառնեուլի շրջան)

Անվան այլ կիրառումների համար տե՛ս՝ Չանախչի (այլ կիրառումներ)Չանախչի ( վրաց.` ჩანახჩი), հայաբնակ գյուղ Վրաստանի Քվեմո Քարթլիի մարզի Մառնեուլի շրջանում, Վիրահայոց լեռների հյուսիսային լանջին, Խրամ գետի վտակ` Շուլավեր գետի ձախ ափին, վարչական կենտրոն Մառնեուլ քաղաքից 60 կմ հեռավորության և ծովի մակարդակից 1070 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 235 բնակիչ, հիմնականում հայեր, որից 110 տղամարդ և 125 կին։ 2014 թվականին գյուղում ապրում էր 248 մարդ, որից 120 տղամարդ և 128 կին։


== Ծանոթագրություններ ==
Մ.թ.ա. 890-ականներ

Մ. թ. ա. 890‑ականներ
Մ.թ.ա. 890-ականներ, մ.թ.ա. 9-րդ դարի առաջին տասնամյակ։ Ընդգրկել է մ.թ.ա. 900-մ.թ.ա. 891 թվականները։


== Մ.թ.ա. 900 ==


== Մ.թ.ա. 899 ==


== Մ.թ.ա. 898 ==


== Մ.թ.ա. 897 ==


== Մ.թ.ա. 896 ==


== Մ.թ.ա. 895 ==
մահացել է Չինաստանի Չժոու արքայատոհմի արքա՝ Քսիաո Չժոուն


== Մ.թ.ա. 894 ==
Յի Չժոուն դարձել է Չինաստանի Չժոու արքայատոհմի արքա։


== Մ.թ.ա. 893 ==


== Մ.թ.ա. 892 ==
մահացել է Աթենքի արքա Մեգակլեսը


== Մ.թ.ա. 891 ==
Ասորեստանի արքայազն Թուկուլթի-Նինուրտան ստանում է արքայի պաշտոն, շարունակելով իր հորը՝ Ադադ-Նիրարի II-ին։


== Ծանոթագրություններ ==